Maatskaplike toelae styg met 5%(Foto: Eduardo Barrios / Unsplash) Enoch Godongwana, minister van finansies, het Woensdag aangekondig dat maatskaplike toelae in die volgende boekjaar met minstens 5% sal styg. Altesaam R66 miljard sal op mediumtermyn aan maatskaplike ontwikkeling toegewys word, waarvan R36 miljard gebruik sal word om die verlenging van die Covid-19‑ maatskaplike noodtoelae tot 31 Maart 2024 te finansier. Die oorblywende R30 miljard sal gebruik word vir inflasiegekoppelde verhogings van ander maatskaplike toelaes. Maatskaplike toelaes sal onder meer soos volg verhoog: Begrotingsdokumente van die nasionale tesourie dui aan dat hoewel die Covid‑19- maatskaplike noodtoelae sal voortduur, die regering tans opsies oorweeg om alternatiewe maatskaplike beskerming aan diegene wat dit ontvang, te bied. Godongwane het voorts gesê dat R23 miljard en R22 miljard onderskeidelik aan gesondheid‑ en basiese onderrigdienste toegewys sal word. Dit is om ŉ tekort in vergoedingsbegrotings te dek en dienste te verbeter.